cyanic-selkie/wikianc huggingface dataset:
Ծրագրի կատարում
Կատարման ենթատեքստ
Կատարման ենթատեքստը (միջավայրը) որոշիչ նշանակություն ունի։ Շատ քիչ ծրագրեր կատարվում են օպերացիոն համակարգ չունեցող մեքենաներում (Bare machine)։ Ծրագրերը սովորաբար պարունակաում են բացահայտ կամ ոչ բացահայտ ենթադրություններ՝ կատարման ժամանակ ռեսուրսների գոյության մասին։ Շատ ծրագրեր կատարվում են օպերացիոն համակարգի օգնությամբ, և կատարման ժամանակի գրադարանը (Run-time library) սկզբնական լեզվի համար է, որը ապահովում է գործառույթներ, որոնք համակարգիչը չի տրամադրում։
Կատարման ընաթացքը
Կատարումից առաջ պետք է ծրագիրը գրել սկզբնական կոդի տեսքով, որը հետո կոմպիլյացվում է կոմպիլյացիայի ժամանակ (compile time), դառնալով կատարվող (executable) ֆայլ։ Այս կատարվող ֆայլը հիմանականում կանչվում է օպերացիոն համակարգի կողմից, որը բեռնում է ծրագիրը հիշողության մեջ (load time), ապա, եթե անհրաժեշտ է, կատարում է կապերի դինամիկ խմբագրում (dynamic linking), որից հետո էլ սկսում է կատարումը՝ ղեկավարումը փոխանցելով ծրագրի մուտքի կետին։ Այդ պահից սկսվում է կատարումը (Run-time)։ Այնուհետև ծրագիրն աշխատում է մինչև ավարտվելը։
Ինտերպրետատոր
Ծրագիրը կատարող (execute) համակարգը կոչվում է ծրագրի ինտերպրետատոր։ Ավելի պարզ ասած՝ ինտերպրետատորը բառացիորեն կատարում է այն, ինչ ծրագիրը «հրահանգում» է։ Այն համեմատվում է լեզվի տրանսլյատորի հետ, որը փոխակերպում է ծրագիրը մի լիզվից մյուսը։ Առավել հաճախ հանդիպող լեզվային տրանսլյատորներից (թարգմանիչներից) է կոմպիլյատորը։ Տրանսլյատորը սկզբնական, բարձր մակարդակի լեզուն փոխակերպում է ցածր մակարդակի լեզվի՝ պրոցեսորի կողմից ավելի հեշտ և արագ կատարման համար։
'' Տրանսլյատորները սովորաբար կառուցում է աբստրակտ արդյունք, այսինքն՝ նրա աշխատանքի արդյունքում ստեղծված կոդը վերջնական կատարման համար պատրաստ չէ։ Սովորաբար օպերացիոն համակարգը, մինչև ծրագրի կատարման սկիզբը, փոխակերպում է օբյեկտային կոդը վերջնական կատարվող կոդի։
Հղումներ
Կատեգորիա:Ծրագրավորում
Բարեկենդանը (մուլտֆիլմ)
Բարեկենդանը, («Ишь ты, Масленица») 1985 թվականին «Հայֆիլմ» կինոստուդիայի կողմից նկարահանված հայկական մուլտֆիլմ՝ ըստ Հովհաննես Թումանյանի համանուն հեքիաթի ։
Սյուժե
Ճարպիկ տղան հիմարացնում է շատ «խելոք» մարդ ու կնոջը։
Աղբյուրներ
Հայկական կինո, լիակատար կատալոգ, 1924-1999, Հայաստանի կինոգետների և կինոլրագրողների ասոցիացիա, 2000։
Արտաքին հղումներ
Կատեգորիա:1985 ֆիլմեր Կատեգորիա:Խորհրդային ֆիլմեր Կատեգորիա:Հայկական մուլտֆիլմեր Կատեգորիա:Ռոբերտ Սահակյանցի մուլտֆիլմեր Կատեգորիա:«Հայֆիլմ» ստուդիայի մուլտֆիլմեր
Բիոտոպ
Բիոտոպ (բիո․․․ և հուն․ τόπος – վայր), երկրի մակերևույթի (ցամաքի կամ ջրամբարի) տեղամաս, որն ունի միջավայրի նույնատեսակ աբիոտիկ պայմաններ (ռելիեֆ, կլիմա, հողեր) և զբաղեցված է այս կամ այն բիոցենոզով։ Տվյալ բիոտոպի համար բնորոշ պայմանների համալիրը որոշում է օրգանիզմների ինչպես տեսակային կազմը, այնպես էլ նրանց գոյության առանձնահատկությունները և բիոցենոզի ազդեցությամբ իր հերթին ենթարկվում է փոփոխությունների։
Մայրոն Շոուլզ
Մայրոն Սեմյուել Շոուլզ (Myron Samuel Scholes, ), կանադական ծագմամբ ամերիկացի ականավոր տնտեսագետ, Նոբելյան մրցանակի դափնեկիր՝ երկրորդային արժեթղթերի արժեքի որոշման նոր մեթոդի մշակման համար (1997)։ Շոուլզը Բլեք-Շոուլզ ֆինանսական մոդելի հեղինակներից մեկն է։
Կենսագրություն
Սովորել է ՄակՄաստերի (Համիլտոն, Կանադա) և Չիկագոյի համալսարաններում, որտեղ ստացել է գիտությունների թեկնածուի աստիճան։ Աշխատել է Մասաչուսեթսի տեխնոլոգիական ինստիտուտում, Չիկագոյի և Ստենֆորդի համալսարաններում, որտեղ հիմա կրում է Ֆրենկ Բաքի անվան պատվավոր պրոֆեսորի կոչումը։
2003 թվականին Շոուլզը ներգրավված էր ամերիկյան Long Term Capital Management հեջ հիմնադրամի շուրջ առաջացած սկանդալի մեջ։ Նա հիմնադրամի գործընկերներից մեկն էր, մյուսը՝ կրկին Նոբելյան մրցանակակիր Ռոբերտ Մերտոնն էր ։ Հիմնադրամը մեղադրվում էր հարկեր չմուծելու մեջ, իսկ դատական գործընթացում որպես խորհրդական հանդես էր գալիս 2001 թվականի տնտեսագիտության բնագավառում Նոբելյան մրցանակակիր Ջոզեֆ Ստիգլիցը։
Արտաքին հղումներ
Կատեգորիա:Ամերիկացի տնտեսագետներ Կատեգորիա:Կանադացի տնտեսագետներ Կատեգորիա:Ամերիկացի նոբելյան մրցանակակիրներ Կատեգորիա:Չիկագոյի համալսարանի շրջանավարտներ Կատեգորիա:Ամերիկացի մաթեմատիկոսներ Կատեգորիա:Հրեա նոբելյան մրցանակակիրներ
Ալեքսանդր Խաչատրյան (դերասան)
Ալեքսանդր Խաչատուրի Խաչատրյան, հայ դերասան։
Կենսագրություն
1968-1971 թվականներին սովորել է Երևանի Սունդուկյանի անվան ազգային ակադեմիական թատրոնին կից դրամատիկ ստուդիայում։ 1971-1991 թվականներին աշխատել է նույն թատրոնում` որպես դերասան ։ Խաղացել է բազմաթիվ դերեր, միաժամանակ նկարահանվել «Հայֆիլմ», «Մոսֆիլմ», «Լենֆիլմ», «Բելառուսֆիլմ», «Տաջիկֆիլմ» կինոստուդիաների ֆիլմերում։
1992 թվականից տեղափոխվել է ԱՄՆ և բնակվում է Լոս Անջելես քաղաքում ։ Սկանդինավյան միջազգային կինոփառատոնի մրցանակի արժանացած "Վերջին բնակիչը" ֆիլմում Ալեքսանդր Խաչատրյանն արժանացել է մրցանակի "Լավագույն դերասան" անվանակարգում ։
Ծանոթագրություններ
Կատեգորիա:Թատրոնի հայ դերասաններ Կատեգորիա:Նոյեմբերի 7 ծնունդներ Կատեգորիա:Երևան քաղաքում ծնվածներ
Բիլբուա Լավալյետ (կանտոն)
Բիլբուա Լավալյետ (Villebois-Lavalette), Ֆրանսիայի կանտոն է, գտնվում է Պուատու Շարանտա շրջանում։ Շարանտ դեպարտամենտի կանտոնն է։ Մտնում է Անգուլեմ օկրուգի մեջ։ Համաձայն 2007 թվականի մարդահամարի կանտոնի բնակչությունը 7496 մարդ էր։ Կանտոնի համարը 1628 է։ Կանտոնում կա 17 կոմունա։
Արտաքին հղումներ
Կատեգորիա:Ֆրանսիայի կանտոններ
Աբուրզանի
Աբուրզանի, երկրամաս և քաղաք հնագույն Հայաստանում՝ Ուրարտուում։ Հիշժատակված է Վանի սեպագրերում :
Կրասնո-Նիկոլսկոե
Կրասնո-Նիկոլսկոե (Красно-Никольское), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
(2836) Սոբոլև
Արտաքին հղումներ
Կատեգորիա:1978 թվականին հայտնաբերված աստղագիտական մարմիններ Կատեգորիա:Նիկոլայ Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կրասնո-Նիկոլսկոե
Բնակչությունը 2007 թվականին գրանցված տվյալներով կազմում էր 7 մարդ։
Արբախ (Շուվանի վտակ)
Արբախ (Арбаж), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պիժմա գետի ձախ ափում՝ 11 կմ հեռավորության վրա։ Գետի երկարությունը 15 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կամսկոմու ավազանային շրջանին, գետի ջրատնտեսային տեղամասը Վյատա գետն է, գետի ենթաավազանը Վետկա գետն է։ Գետի գետային ավազանը Կոտելնիչ գետն է՝ մինչև Կամ.
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր
Սուշիլա Նայար
Սուշիլա Նայար, հնդիկ բժիշկ, գանդիական վետերան և քաղաքական գործիչ։ Մեծ դեր է ունեցել իր երկրում հասարակության առողջության, բժշկական կրթության և սոցիալական ու գյուղական համայնքների վերակառուցման մի շարք ծրագրերում ։ Նրա եղբայրը՝ Պյարելալ Նայարը Մոհանդաս Քարամչանդ Գանդիի անձնական քարտուղարն էր : Նա Գանդիի անձնական բժիշկն էր՝ դառնալով նրա մերձավոր շրջապատի կարևոր անդամ։ Ավելի ուշ իր փորձի հիման վրա գրել է գրել է մի քանի գիրք։ Հետանկախ Հնդկաստանում մրցում էր քաղաքական պաշտոնի համար և Հնդկաստանի առողջապահության նախարարն էր ։
Վաղ կյանք և կրթություն
Ծնվել է 1914 թվականի դեկտեմբերի 26-ին Կունջայում, Փյունջաբի (այժմ՝ Պակիստան) Գուջարաթ շրջանի փոքրիկ քաղաքում։ Եղբոր միջոցով զարգացրել է վաղ գանդիական իդեալները և նույնիսկ փոքր տարիքում Լահորում հանդիպել Գանդիին։ Նա եկել է Նյու Դելի, որպեսզի օրիորդ Հարդինջի բժշկական քոլեջում սովորի բժշկություն, որտեղից էլ ստացել է բժշկության բակալավրի աստիճան ։ Քոլեջի ողջ օրվա ընթացքում շփվում էր գանդիականների հետ ։
Հետագա կրթություն և հանրային ծառայություն
1948 թվականին Դելիում Գանդիի սպանությունից հետո Սուշիլա Նայարը մեկնում է Ամերիկայի Միացյալ Նահանգներ, որտեղ Ջոնս Հոփքինսի հանրային առողջության դպրոցից ստանում է հասարակական առողջության երկու գիտական աստիճան։ 1950 թվականին Ֆարիդաբադում վերադառնալով Ֆարիդաբադ՝ հիմնել է տուբերկուլոզի առողջարան։ Նայարը ղեկավարում էր նաև Գանդիի հիշատակի հիմնադրամը։
Քաղաքական կարիերա
1952 թվականին սկսել է զբաղվել քաղաքականությամբ և ընտրվել է Դելիի օրենսդիր մարմնում։ 1952-1955 թվականներին Նեհրուի կաբինետում աշխատել է որպես Առողջապահության նախարար։ Նա 1955 թվականից 1956 թվականներին Դելիի Վիդհան Սաբհայի (Դելիի օրենսդիր մարմին) խոսնակն էր։ 1957 թվականին ընտրվել է Լոկ սաբհայում, Ջանսիի ընտրատարածքից և աշխատել մինչև 1971 թվականը։ 1962 թվականից կրկին Միության առողջապահության նախարար էր։
Անձնական կյանք և մահ
Երբեք չի ամուսնացել։ 2001 թվականի հունվարի 3-ին մահացել է սրտի կանգի պատճառով
Ակքիլիսա (Դերսիմի գավառ)
Ակքիլիսա, գյուղ Արևմտյան Հայաստանում, Խարբերդի վիլայեթի Դերսիմի գավառում ։
Սուշիլա Նայար
Ծանոթագրություններ
Կատեգորիա:Հնդկաստանի քաղաքական գործիչներ Կատեգորիա:Հնդիկ բժշկուհիներ
Ակքիլիսա (Դերսիմի գավառ)
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Վեսյոլոե (գյուղ, Բլիզնյուկովի շրջան)
Վեսյոլոե (Веселе), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1675 թվականին։
2001 թվականի տվյալներով Վեսյոլոե գյուղում բնակվում էր 215 մարդ։ Բնակավայրը զբաղեցնում է 0,66 կմ² տարածք։ Բնակչության խտությունը կազմում էր 325,76 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Բլիզնյուկովի շրջանի բնակավայրեր Կատեգորիա:Ուկրաինայի գյուղեր Կատեգորիա:1675 թվականին հիմնադրված բնակավայրեր
Զաքարյա Ստեփանյան Ամիրաղյան
Զաքարյա Ստեփանյան Ամիրաղյան (ց), հայազգի պետական, քաղաքական, հասարակական գործիչ, Թիֆլիսի քաղաքագլուխ ։
Զ.Ամրիղանյանի մասին կենսագրական տեղեկություններ շատ քիչ են։ 1850 թվականին ընտրվել է Թիֆլիսի քաղաքագլխի պաշտոնում՝ պաշտոնավարելով մինչև 1851 թվականը Իր պաշտոնավարման ժամանակաշրջանում նա մեծ ուշադրություն է դարձրել տնտեսության զարգացմանը։ Հայտնի է, որ այդ համատեքստում 1850 թվականի մարտի 6-ին Թիֆլիսում բացվել է Հարավային Կովկասի առաջին ցուցահանդեսը՝ նվիրված բնամթերքներին, արհեստագործական և արդյունաբերական իրերին ։ Զ.Ամիրաղյանը նաև կարևորել է մամուլի դերը։ 1850-1851 թվականներին Թիֆլիսում հրատարակվել է «Արարատ» շաբաթաթերթը, որի խմբագիրն էր Գաբրիել Պատկանյանը ։
Քաղաքագլխի պաշտոնը լքելուց հետո էլ Զ.Ամիրաղյանի վարկանիշը բարձր է եղել։ Մասնավորապես, 1855 թվականի ապրիլի 5-ին թուրքական զորքերի հնարավոր ներխուժմանը դիմագրավելու նպատակով գեներալ Մուրավյովի առաջարկությամբ թիֆլիսաբնակներից կազմված թվով 6 աշխարհազորային ջոկատներից 5-րդի հրամանատար է նշանակվել նախկին քաղաքագլուխ Զ.Ամիրաղյանցը ։
Ամենայն հավանականությամբ Զ.Ամիրաղյանը թաղված է եղել Թիֆլիսի Խոջիվանքի գերեզմանատանը։ Հայտնի է, որ նրա գերեզմանը ոչնչացվել է ։
Ծանոթագրություններ
Կատեգորիա:Թբիլիսիի հայազգի քաղաքապետներ Կատեգորիա:Հայ պետական գործիչներ Կատեգորիա:Հայ քաղաքական գործիչներ Կատեգորիա:Հայ հասարակական գործիչներ Կատեգորիա:Խոջիվանքի գերեզմանատանը թաղվածներ
Չերվոնոե (գյուղ, Բելոպոլիեի շրջան)
Չերվոնոե (Червоне), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Չերվոնոե գյուղում բնակվում էր 252 մարդ։
Արտաքին հղումներ
Կատեգորիա:Ուկրաինայի Սումիի մարզի Բելոպոլիեի շրջանի բնակավայրեր Կատեգորիա:Ուկրաինայի գյուղեր
Բիրյուչյովկա (գյուղ, Ուլյանովսկի շրջան)
Բիրյուչյովկա (Бирючёвка), գյուղ Ռուսաստանի Ուլյանովսկի մարզի Ուլյանովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուլյանովսկի մարզի Ուլյանովսկի շրջանի բնակավայրեր
Սիմեոն Երևանցու փողոց (Երևան)
Սիմեոն Երևանցու փողոց, փողոց Երևանի Կենտրոն վարչական շրջանում։ Անվանվել է ի պատիվ Ամենայն Հայոց կաթողիկոս Սիմեոն Ա Երևանցու։
Տվյալներ
Գտնվում է Կոնդ թաղամասում։ Սկսվում է Կոնդի փողոցի վերջից, ձգվում հյուսիսարևմտյան ուղղությամբ, Պարոնյան փողոցին զուգանեռ և հասնում Ռուսթավելու փողոց՝ «Դվին» հյուրանոցի մոտ։
Խորհրդային տարիներին, ի պատիվ անվանի օդաչու Վալերի Չկալովի, կոչվել է նրա անունով ։
Աղբյուրներ
Կատեգորիա:Երևանի փողոցներ
Արևելյան Անգուլեմ (կանտոն)
Արևելյան Անգուլեմ (Angoulême-Est), Ֆրանսիայի կանտոն է, գտնվում է Պուատու Շարանտա շրջանում։ Շարանտ դեպարտամենտի կանտոնն է։ Մտնում է Անգուլեմ օկրուգի մեջ։ Համաձայն 2007 թվականի մարդահամարի կանտոնի բնակչությունը 12846 մարդ էր։ Կանտոնի համարը 1602 է։ Կանտոնում կա 1 կոմունա։
Արտաքին հղումներ
Կատեգորիա:Ֆրանսիայի կանտոններ
Էսպերանսայի գավառ
Էսպերանսայի գավառ (Microrregião de Esperança), գավառ Բրազիլիայում, մտնում է Պարաիբա նահանգի մեջ։ Մտնում է Պարաիբա նահանգի գյուղատնտեսական շրջանի մեջ։ Բնակչությունը կազմում է 49 605 մարդ 2006 թվականի տվյալով։ Զբաղեցված տարածքը 274,930 կմ²։ Բնակչության խտությունը 180,4 մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Իսպանիայի դրոշ
Իսպանիայի դրոշը իրենից ներկայացնում է երեք հորիզոնական շերտեր ունեցող ուղղանկյուն պաստառ, կարմիր, ոսկեգույն, և կարմիր գույներով (վերևից ներքև), ոսկեգույն շերտը կրկնապատում է կարմիր շերտերին։ Դրոշի լայնքը և երկայնքը 2։3 հարաբերակցությունով է։
Պատմություն
Իսպանիայի դրոշն իր ներկա տեսքով գոյություն ունի 1785 թվականից, երբ թագավոր Կառլոս III Բուրբոնը իսպանական ռազմանավերին հրամայեց օգտագործել նշաններ, որոնք թույլ էին տալիս այլ պետությունների նավերը տարբերել․ սպիտակը Իսպանիայի ծովային թագավորական դրոշակն է՝ Բուրբոնների տան գերբով զարդարված։ Այդ օրվանից կարմիր և դեղին գույները ավանդաբար ասոցացվում են Իսպանիայի հետ, չնայած որպես պետական գույներ նրանք ընդունվել են 1927 թվականին ։
1931 թվականին հռչակվեց հանրապետություն և ընդունվեց նոր դրոշ, որն իրենից ներկայացնում էր ուղղանկյուն պաստառ՝ երեք հավասարամեծ շերտերով՝ կարմիր, դեղին և ծիրանագույն։ Սակայն 1939 թվականին գեներալ Ֆրանսիսկո Ֆրանկոյի ռազմական ապստամբությունը վերջնականապես վերջ դրեց հանրապետությանը, և դեղին-կարմիր դրոշը, որը ձևականորեն հաստատվել էր 1936 թվականին, քաղաքացիական պատերազմի ավարտից հետո վերականգնվեց։
Ժամանակակից զինանշանային տարբերակով դրոշը պաշտոնապես ընդունվել է 1981 թվականի դեկտեմբերի 19-ին։
Վերխնևոդյանոե
Վերխնևոդյանոե (Верхньоводяне), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1825 թվականին։
2001 թվականի տվյալներով Վերխնևոդյանոե գյուղում բնակվում էր 670 մարդ։ Բնակավայրը զբաղեցնում է 0,8 կմ² տարածք։ Բնակչության խտությունը կազմում էր 837,5 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Բլիզնյուկովի շրջանի բնակավայրեր Կատեգորիա:Ուկրաինայի գյուղեր Կատեգորիա:1825 թվականին հիմնադրված բնակավայրեր Կատեգորիա:1922 թվականին հիմնադրված բնակավայրեր
Tom Clancy's Splinter Cell
Tom Clancy’s Splinter Cell (հայերեն՝ Թոմ Կլանսիի Փշուր Բջիջ), Ubisoft Montreal-ի կողմից մշակված գաղտագողի մարտական վիդեո խաղ, Splinter Cell շարքի առաջին մասը, որը վարում է ամերիկացի հեղինակ Թոմ Քլենսին։ Սեմ Ֆիշերին հնչյունավորել է դերասան Մայքլ Այրոնսայդը։
Ամերիկյան NSA-ն կազմակերպում է նոր գաղտնի ստորաբաժանում՝ «Երրորդ էշելոն»։ Սեմ Ֆիշերը դառնում է ստորաբաժանման առաջին օպերատիվը։ Նա պետք է կանխի ԱՄՆ-ի և Չինաստանի միջև պատերազմի բռնկումը և գտնի թաքնված Վրաստանի նախագահ Կոմբայան Նիկոլաձեին, որպեսզի կանխի իր գաղտնի զենքի օգտագործումը, որը կրում է «Տապան»։
N-Gage-ի համար խաղը թողարկվել է Tom Clancy's Splinter Cell: Team Stealth Action անունով։ Խաղի հաջողությունը սերիալի վրա հիմնված մի քանի գրքեր է ծնել։ 2004 թվականի մարտի 23-ին թողարկվեց շարունակությունը՝ Tom Clancy’s Splinter Cell: Pandora Tomorrow։
Սյուժե
2004 թվականի օգոստոսին նախկին ԱՄՆ. Navy SEAL-ի սպա Սեմ Ֆիշերը միանում է Ազգային անվտանգության գործակալությանը, որպես նրա նորաստեղծ «Երրորդ էշելոնի» ստորաբաժանման մաս, որը գլխավորում է իր վաղեմի ընկեր Իրվինգ Լամբերտը։ Երկու ամիս անց Ֆիշերը, տեխնիկական փորձագետ Աննա «Գրիմ» Գրիմսդոտիրի և դաշտային վազորդ Վերնոն Ուիլկս կրտսերի աջակցությամբ, ուղարկվում է Վրաստան՝ հետաքննելու ԿՀՎ երկու սպաների՝ Էլիս Մեդիսոնի անհետացումը, որոնք նշանակվել էին Վրաստանի նախագահ Կոմբայնի նոր կառավարությունում։ Նիկոլաձեն, ով իշխանությունը զավթեց անարյուն պետական հեղաշրջման արդյունքում՝ տարվա սկզբին իր նախորդի սպանությունից հետո. և Ռոբերտ Բլաուստեյնը, ով ուղարկվել էր նրան գտնելու։ Ֆիշերը պարզում է, որ երկուսն էլ սպանվել են Նիկոլաձեի հրամանով նախկին «Սպեցնազ»-ի անդամ Վյաչեսլավ Գրինկոյի կողմից։ Հետագա հետաքննությունը շուտով պարզում է, որ ԿՀՎ-ի գործակալները հայտնաբերել են, որ Նիկոլաձեն էթնիկ զտումների արշավ է իրականացնում Ադրբեջանում վրացի կոմանդոսների հետ միասին։ Ի պատասխան՝ ՆԱՏՕ-ի ուժերը ներխուժում են Ադրբեջան՝ դրդելով Նիկոլաձեին ընդհատակ անցնել։
Գաղտնագրման բանալիով NSA-ն հայտնաբերում է, որ Նիկոլաձեն օգտագործում է ոչ սովորական ռելեների ցանց՝ վրացական ռազմական բջիջների հետ շփվելու համար։ Հետևելով ամբողջ ռելեային ցանցին մինչև Մյանմարի Յանգոն քաղաքում Չինաստանի դեսպանատուն՝ Ֆիշերը զգուշորեն ուղարկվում է հետաքննելու։ Ֆիշերը բացահայտումներ է արել գրավված ԱՄՆ-ից. զինվորների և չինացի բարձրաստիճան դիվանագետների, որ Նիկոլաձեն աշխատում է չինացի զինվորների ստահակ կոլեկտիվի կողքին, որը գլխավորում է գեներալ Կոնգ Ֆեյրոնգը, այն բանից հետո, երբ փրկել է նրանց մահապատժից ուղիղ վեբ հեռարձակմամբ։ Հրաձգության ժամանակ Գրինկոյին սպանելուց հետո, երբ նա փորձում է սպանել ամերիկացիներին և չինացիներին, Ֆիշերը շարժվում է գրավելու Ֆեյրոնգը՝ Նիկոլաձեի գտնվելու վայրի մասին տեղեկություններ ստանալու համար։ Հարբած վիճակում իրեն ինքնասպանությունից խուսափելուց հետո Ֆեյրոնգը բացահայտում է, որ Նիկոլաձեն հետ է փախել Վրաստան, որպեսզի ակտիվացնի «Տապան» ծածկանունով սարքը։
Ներթափանցելով Վրաստանի նախագահական պալատ, որտեղ գտնվում են Նիկոլաձեն և Վրաստանի նոր նախագահ Վառլամ Կրիստավին, Ֆիշերը փորձում է վերականգնել տապանի բանալին, որը նա իմանում է, որ իրականում միջուկային ճամպրուկի ռումբ է, որը տեղադրված է ինչ-որ տեղ Միացյալ Նահանգներում։ Ֆիշերը անկյուն է քաշում Նիկոլաձեին, ով սակարկում է տապանի բանալին Վրաստանից դուրս անվտանգ անցնելու դիմաց։ Այն բանից հետո, երբ Քրիստավիի ուժերը ժամանում են և Նիկոլաձեին ուղեկցում են անվտանգ վայր, Լամբերտը փրկում է Ֆիշերին մահապատժից՝ էլեկտրաէներգիայի անջատման միջոցով դիվերսիա ստեղծելով։ Հայտնաբերելով, որ Նիկոլաձեն առաջարկում է տապանի գտնվելու վայրը պաշտպանության համար, Ֆիշերը սպանում է նրան։ Ազգային գվարդիան, ի վերջո, գտնում է ռումբը և տարհանում բնակարանային համալիրը Հոուփս Գեյթում, Մերիլենդում՝ գազի արտահոսքի պատրվակով, նախքան զենքը գաղտնի վերականգնելը։ Չնայած պատերազմի կանխմանը, Նիկոլաձեի դիակը միջազգային արձագանքի պատճառ է դարձել՝ կապված նրա մահվան հետ կապված կասկածելի հանգամանքների հետ։ Դիտելով ԱՄՆ-ը Նախագահը ելույթ է ունենում ճգնաժամի ավարտի մասին, այնուհետև Ֆիշերը ապահով հեռախոսազանգ է ստանում Լամբերտից մեկ այլ հանձնարարության համար։
Կրասնոշչելե
Կրասնոշչելե (Краснощелье), գյուղ Ռուսաստանի Մուրմանսկի մարզի Լովոզյորսկի շրջանի կազմում։
Բնակչությունը 2010 թվականին գրանցված տվյալներով կազմում էր 423 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1921 թվականին հիմնադրված բնակավայրեր Կատեգորիա:Ռուսաստանի Մուրմանսկի մարզի Լովոզյորսկի շրջանի բնակավայրեր
Ֆյոդորովկա (գյուղ, Տիվրովի շրջան)
Ֆյոդորովկա (Федорівка), գյուղ Ուկրաինայի Վիննիցայի մարզի Տիվրովի շրջանում։ Հիմնադրվել է 1362 թվականին։
2001 թվականի տվյալներով Ֆյոդորովկա գյուղում բնակվում էր 146 մարդ։ Բնակավայրը զբաղեցնում է 0,856 կմ² տարածք։ Բնակչության խտությունը կազմում էր 170,56 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Տիվրովի շրջանի բնակավայրեր Կատեգորիա:Ուկրաինայի գյուղեր Կատեգորիա:1362 թվականին հիմնադրված բնակավայրեր
Թեկվոնդոյի Եվրոպայի առաջնություն 2014
Թեկվոնդոյի Եվրոպայի առաջնություն 2014, անցկացվել է 2014 թվականի մայիսի 1-ից 4-ը Ադրբեջանի մայրաքաղաք Բաքվում։
Աղբյուր
Կատեգորիա:2014 թեկվոնդոյում Կատեգորիա:Թեկվոնդոյի Եվրոպայի առաջնություններ
Ջոն Նեփյեր
Ջոն Նեպեր, Ջոն Նեյպիր, (John Napier, ['neɪpɪə] ), շոտլանդացի մաթեմատիկոս, լոգարիթմների ստեղծողը։
Սովորել է Էդինբուրգի համալսարանում։ Լոգարիթմի գաղափարին Նեպերը հանգել է, հավանաբար, դեռևս մինչև 1594 թվականը, բայց նրա «Լոգարիթմների զարմանալի աղյուսակների նկարագրությունը» աշխատությունը, որում շարադրված է լոգարիթմների տեսությունը, տպագրվել է 1614 թվականին։ Այդ աշխատանքում տրված է լոգարիթմների սահմանումը, հատկությունների բացատրությունը, եռանկյունաչափական ֆունկցիաների լոգարիթմների աղյուսակը, ինչպես նաև կիրառություններ։ Նեպերին է պատկանում լոգարիթմի մի սահմանում, որն ըստ էության համարժեք է դիֆերենցիալ հավասարման միջոցով լոգարիթմի սահմանմանը («Լոգարիթմների զարմանալի աղյուսակի կառուցումը» աշխատության մեջ, հրատարակվել է՝ 1619 թվականին)։
Ծանոթագրություններ
Կատեգորիա:Շոտլանդացի մաթեմատիկոսներ Կատեգորիա:Մաթեմատիկոսներ այբբենական կարգով Կատեգորիա:Աստվածաբաններ Կատեգորիա:Աստղագետներ Կատեգորիա:Շոտլանդացի գյուտարարներ Կատեգորիա:Էդինբուրգի համալսարանի շրջանավարտներ Կատեգորիա:Շոտլանդացի ֆիզիկոսներ
Գագրա
Գագրա (ինչպես նաև Գագրի) გაგრა, Гагра), կուրորտային քաղաք է Աբխազիայում, Սև ծովի ափին։
Բնակչություն
1989 թվականի տվյալներով՝ քաղաքի բնակչությունը կազմում էր 24,1 հազար մարդ, որից 30,5 %-ը ռուսներ, վրացիներ - 28,1 %, հայեր - 19,4 %,աբխազներ - 11,2 %։ 2003 թվականի տվյալներով՝ քաղաքի բնակչությունը կազմում էր 10․717 մարդ, հիմնականում հայեր, աբխազներ և ռուսներ ։
Արտաքին հղումներ
Կատեգորիա:Աբխազիայի քաղաքներ
Փիա Միա
Պիա Միա Պերեզ (Pia Mia Perez, ), ավելի հայտնի է Pia Mia անունով, ամերիկացի երգչուհի, երգահան և մոդել։ Նա իր գործունեությունը սկսել է իր Յություբյան ալիքում հոլովակներ տեղադրելով, որտեղ նա երգում է, ապա սկսել է տեսահոլովակներ տեղադրել։
2013–2014: Կարիերայի սկիզբ և «The Gift»
2013 թվականին նա ներկայացվել է Քրիս Բրաունի մենեջերին։ Նա սկսեց աշխատել պրոդյուսեր Nic Nac-ի հետ և մինչ օրս հանդիպում են իար հետ։ 2014 թվականի մարտին Pia Mia-ն թողարկեց երգ՝ իր տեսահոլովակի հետ համատեղ ։
2013 թվականի դեկտեմբերի 9-ին, Pia Mia-ի առաջնաելույթային «The Gift» ալբոմի «Red Love» երգի տեսահոլովակը ներբեռնվել է իր Vevo ալիքում ։ 2013 թվականի դեկտեմբերի 23-ին Pia Mia-ն անվճար թողարկեց «The Gift» ալբոմը։
2014 թվականի փետրվարին Pia Mia-ն պայմանագիր կնքեց ամերիկյան Interscope Records երաժշտական լեյբլի հետ ։ Նույն տարում նա Chance the Rapper-ի հետ թողարկեց «Fight For You» երգը՝ Դիվերգենտ ֆիլմի համար։ Սաունդթրեքը Billboard 200-ում զբաղեցրել է 16-րդ հորիզոնականը։
2015–ներկա։ Ստուդիական ալբոմ
Միան իր ստուդիական ալբոմի վրա սկսել է աշխատել է 2015 թվականի մայիսից, նա ձայնագրել է ավելի քան 100 երգ ալբոմի համար ։ Նույն տարում նա ամերիկյան հիփ հոփ արտիստ G-Eazy-ի հետ թողարկեց «Fuck With U» սինգլը։ Դա ալբոմի առաջին երգն էր, բայց հետագայում այն հանվել է ալբոմից։ Մայիսի 4-ին թողարկել է «Do It Again» երգը, որը դարձավ ալբոմի գլխավոր երգը։ Երգը զբաղեցրել է 8-րդ հորիզոնականը «UK Top 40»-ում, իսկ ամերիկյան Billboard Hot 100-ում՝ 71-րդ ։ Հոկտեմբերի 30-ին Միան թողարկել է ալբոմի երկրորդ երգը՝, որը կոչվում է «Touch»:
Ակունք (այլ կիրառումներ)
Ակունք անվանումը կարող է վերաբերել.
Բլագոդատ (գյուղ, Ալնաշսկի շրջան)
Բնակչությունը 2008 թվականին գրանցված տվյալներով կազմում էր 20 մարդ։
Կոնդի փողոց (Երևան)
Կոնդի փողոց, փողոց Երևանի Կենտրոն վարչական շրջանում։ Անվանվել է Կոնդ թաղամասի անունով։
Տվյալներ
Սկսվում է Մայիսյան փողոցի №№ 55 և 57 շենքերի անցուղուց, ձգվում հարավարևմտյան ուղղությամբ և Կոնդի բարձունքով հասնում Սիմեոն Երևանցու և Ռուսթավելու փողոցների սկիզբ։
Կոնդի փողոցը ձևավորվել է նախկին Հայ և Թուրք Ղարադաղլու փողոցներից։
Աղբյուրներ
Կատեգորիա:Երևանի փողոցներ
Աղբաձոր (Չմշկածագի գավառ)
Աղբաձոր, գյուղ Արևմտյան Հայաստանում, Խարբերդի վիլայեթի Չմշկածագի գավառակում ։ Գտնվում էր Չմշկածագից հյուսիս-արևելք, սարահարթի վրա։
Պատմություն
1915 թվականի Մեծ եղեռնի ժամանակ հայերի մեծ մասը ռուսական զորքերի և հայ կամավորների ուղեկցությամբ գաղթեց Արևելյան Հայաստան։
Բնակչություն
XIX դարի վերջին ուներ 16 տուն՝ 160 հայ և 64 տուն՝ 384 քուրդ բնակիչ։
Տնտեսություն
Բնակչության հիմնական զբաղմունքը անասնապահությունն ու երկրագործությունն էր ։
Ծանոթագրություններ
Կատեգորիա:Արևմտյան Հայաստանի գյուղեր
Բացենդորֆ
Բնակչությունը 2014 թվականի դրությամբ կազմում է 971 մարդ, բնակչության խտությունը` 144.07 մարդ/կմ²։ Բնակավայրը զբաղեցնում է 6.74 կմ² տարածք։
Աշխարհագրություն
Գտնվում է Փարիզ քաղաքից 400 կմ արևելք, Ստրասբուրգ քաղաքից` 23 կմ հյուսիս։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սամվել Սկևռացի
Սամվել վարդապետ Սկևռացի, հայ մատենագիր, Ներսես Լամբրոնացու աշակերտը ։
Կենսագրություն
Սամվել Սկևռացին եղել է Ներսես Լամբրոնացու աշակերտը, ապա դարձել Սկևռա վանքի միաբան, որի համար էլ կոչվել է Սկևռացի ։ Իր ուսուցչի հրամանով շարունակել է արտագրել, և ապա 1190 թվականին ավարտին է հասցրել նրա «Սաղմոսաց Մեկնութիւն» աշխատությունը, որն արդեն սկսել էր թարգմանել Սկևռայի վանական Գևորգ վարդապետը ։ Սկևռայի վանքի առաջնորդ Ներսես արքեպիսկոպոսի հրամանով ընդօրինակել է նաև «Պատմութիւն Ն․Լամբրոնացւոյ», «Պատմութիւն Ռուբենեան ազգատոհմին» և այլ աշխատություններ , որոնք 1190 թվականին Լևոն Բ-ն որպես նվեր ուղարկել է Հաղպատի վանք ։ Բացի սրանցից, իր ուսուցչի համար օրինակել է մի ժողովածու՝ 1199-1202 թվականներին ։ Գրել է «Պատմութիւն վարուց Ն․ Լամբրոնացւոյ և Լամբրունեանց» երկը ։ Ներսես Լամբրոնացու մահից հետո (1198) շարունակել է իր ուսումը Գրիգոր վարդապետի և Բասիլ քահանայի մոտ։ Նրա դասընկերներն էին՝ Հովհաննեսը և Բարդուղիմեոսը։ Ուսման ժամանակ արտագրել է Ներսես Լամբրոնացու «Պատճառ խնդրոյ միաբանութեան» և «Պատարագամեկնիչ» երկերը։ Վերջինս նվիրում է Լամբրոնացու քրոջը՝ Մարիամին    ։
Յուրե Ռոբիչ
Յուրե Ռոբիչ (սլովեներեն՝ Jure Robič, Slovenian:. ), սլովենիացի հեծանվորդ]], ով համբավվել է հատկապես «Մրցարշավ Ամերիկայով» մրցումներում տարած հաղթանակներով։ Մահացել է երիտասարդ հասակում՝ 2010 թվականի սեպտեմբերի 24-ին Սլովենիայի Եսենիցե քաղաքի մերձակա լեռնային անտառի նեղ ճանապարհին դիմացից եկող մի ավտոմեքենայի հեծանիվով բախվելու հետևանքով ստացած վնասվածքներից ։
Ռոբիչը «Մրցարշավ Ամերիկայով» մրցումներում հաղթել է հինգ անգամ՝ 2004, 2005, 2007, 2008 և 2010 թվականներին. դա այն ժամանակ ռեկորդային ցուցանիշ էր։ 2009 թվականին զրկվել է տիտղոսից միտումնավոր անարդար մրցավարության պատճառով ։
2004 թվականի սեպտեմբերի 19-ին նա 24-ժամյա խճուղային հեծանվավազքի աշխարհի ռեկորդ է սահմանել՝ առանց դադար առնելու անցնելով 834,77կիլոմետր ։ 2005 թվականին էլ ճանաչվել է Le Tour Direct մրցարշավի հաղթող՝ 7 օր 19 ժամ 40 րոպեում անցնելով 4.023 կիլոմետր ։ Ռոբիչը DOS-Ras Race Across Slovenia հեծանվավազքի քառակի, Tour Direct-ի կրկնակի և 2010 թվականին անցկացված Tortour-ի հաղթող է ։ Հաղթանակներ է տարել նաև Maraton Franja, Juriš na Vršič մրցարշավներում։ 1988-1994 թվականներին եղել է խճուղային հեծանվավազքի Սլովենիայի չեմպիոնը, հայրենի երկրի հավաքականի կազմում հաջողությամբ մասնակցել միջազգային մրցումների։ Նա ընդհանուր առմամբ հաղթել է հարյուրից ավելի մրցարշավներում, առնվազն 150 անգամ բարձրացել պատվո պատվանդանին։
Ռոբիչը գերազանց արդյունքներ է ցուցաբերել հատկապես մարզիկներից առանձնակի մեծ տոկունություն պահանջող մրցարշավներում ։ Այսպես. 2004 թվականին՝ ութ օր շարունակված «Մրցարշավ Ամերիկայով» մրցումների ժամանակ ընդհանուր առմամբ քնել է ընդամենը ութ ժամ, անցել 2.958,5 կիլոմետր։
Մարզական առանձնահատուկ նվաճումների համար նա հռչակվել է աշխարհի «Տարվա մարզիկ», Սլովենիայի «Տարվա մարզիկ»՝ արժանանալով համապատասխան մրցանակների։ Մրցանակներ է ստացել նաև արդար մրցակցության և սպորտում հանդուժողականություն ցուցաբերելու համար։
Մոնտեյրու
Մոնտեյրու (Monteiro), համայնք Բրազիլիայում՝ Պարաիբա նահանգի կազմում։ Գտնվում է Բորբորեմայի մարզում։ Մտնում է Կարիրի Օսիդենտալի գավառի կազմի մեջ։ Բնակչությունը կազմում է 28 156 մարդ (2006 թվականի տվյալներով)։ Գրավում է 986,370 կմ2 տարածք։ Բնակչության խտությունը՝ 28,5 մարդ/կմ²։
Պատմություն
Քաղաքը հիմնադրվել է 1872 թվականի հունիսի 28-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Պարաիբա նահանգի բնակավայրեր
Աստերոիդների ցանկ (312101-312200)
Աստերոիդների ցանկ (312001-312100) * Աստերոիդների ցանկ * Աստերոիդների ցանկ (312201-312300)
Նարնջագույն միաբանություն
Նարնջագույն միաբանություն (Loyal Orange Institution, կրճատ՝ Orange Order), բողոքական եղբայրություն, որը տեղակայված է հիմնականում Հյուսիսային Իռլանդիայում և Շոտլանդիայում։ Օթյակների լայն ցանց ունի Ազգերի համագործակցությունում, ինչպես նաև Ամերիկայի Միացյալ Նահանգներում, Կանադայում, Ավստրալիայում և Նոր Զելանդիայում։ Միաբանության գլխավոր մագիստրը Էդվարդ Սթիվենսոնն է։ Կազմակերպությունը հիմնադրվել է 1796 թվականին Իռլանդիայում։ Անվանումը վերագրվում է Մեծ Բրիտանիայի բողոքական թագավոր Վիլհելմ III Օրանացուն, որը ծնվել է Նիդեռլանդներում և պատկանել Օրանժ-Նասաուի տանը։ 1690 թվականի հուլիսի 12-ին Վիլհելմ III-ի բողոքական ուժերը Բոյնի ճակատամարտում ջախջախել են Անգլիայի վերջին կաթոլիկ թագավոր Ջեյմս II-ի բանակը։
Պատմություն
Նարնջագույն միաբանությունը նվիրված է Նիդեռլանդների արքայազն Վիլհելմ III Օրանացուն, որը հետագայում՝ 1688 թվականի Պանծալի հեղափոխության արդյունքում, դարձավ Անգլիայի, Շոտլանդիայի և Իռլանդիայի թագավոր։ Մասնավորապես՝ միաբանությունը նվիրված է Վիլհելմ III-ի հաղթանակներին, հատկապես Բոյնի ճակատամարտում տարած հաղթանակին։
Միաբանության պատմության սկիզբը կապված է 1700-ական թվականների սկզբի՝ կաթոլիկների և բողոքականների, հիմնականում պրեսբիտերականների բախման հետ։ Այն հիմնադրվել է Արմա կոմսության Լոուգհոլ քաղաքում 1795 թվականին՝ կաթոլիկների և բողոքականների միջև Ադամանդի ճակատամարտից հետո։
Շուտով միաբանությանը միացան բարձր դասի բողոքականներ, նույնիսկ թագավորական տան իշխաններ, ինչը 1978 թվականին հանգեցրեց Իռլանդիայի համար մեծ օթյակի հիմնադրմանը։ Մեծ Բրիտանիայի և Իռլանդիայի միությունից ի վեր (1800) «Նարնջագույն» միությունն էլ ավելի է ուժեղացել. նրա անդամները զբաղեցնում էին պետական և կոմունալ կառավարման ամենակարևոր տեղերը և իրենց գործունեությունը տեղափոխում Անգլիա, որտեղ 1808 թվականին հիմնադրվեց առաջին մեծ օթյակը (նախ Մանչեստրում, ապա Լոնդոնում)։
Վիգերի անկումից հետո` 1834 թվականի նոյեմբերին, նարնջագույնները կրկին հավաքեցին իրենց ուժերը, բայց 1836 թվականին, երբ Վիգերը վերադարձան իշխանության, արմատականների ղեկավար Հյումը առաջարկեց հետաքննել օթյակների գործունեությունը. հետաքննությունը ապացուցեց դրանց անկասկած վնասը պետությանը։ Քամբերլենդի դուքսը՝ բոլոր օթյակների գլխավոր վարպետը, առաջարկեց փակել դրանք, ինչն էլ արվեց։
Այնուամենայնիվ, հետագայում նարնջագույնների միաբանությունը վերականգնվեց ։
Կառուցվածք
Մեծ օթյակը ունի ընդհանուր առմամբ 373 անդամ, և ղեկավարվում է Կենտրոնական կոմիտեի կողմից, որը կազմված է Հյուսիսային Իռլանդիայի բոլոր վարչաշրջանների ներկայացուցիչներից։ Մեծ օթյակում կան նաև այլ հանձնաժողովներ, որոնք զբաղվում են պրոտոկոլային, ֆինանսների և կրթության հարցերով։
Ստորին օթյակներն ունեն ինքնավարություն, քանի դեռ պահպանում են Միաբանության կանոնները, բայց տեսականորեն կարող է լուծարվել Մեծ օթյակի կողմից։
Նարնջագույն երթեր
Նարնջագույն միաբանության ամենավառ արարողություններից մեկը «Նարնջագույն երթերն» են։ Դրանց մասնակիցները կրում են պաշտոնական կոստյումներ, թիավարներ, սպիտակ ձեռնոցներ, նարնջագույն շարֆեր և կանոնավոր շարքերով քայլում են հարվածային գործիքների երաժշտության ներքո ։
Zitti e buoni
«Zitti e buoni» կամ «ZITTI E BUONI» (Հանգիստ ջուր, ստորև խոտ), իտալական « Måneskin » խմբի երգն է, թողարկվել է 2021 թվականի մարտի 3-ին « Sony Music Entertainment Italy » ձայնագրային ընկերության կողմից, որպես երկրորդ սինգլ՝ Teatro d’ira: Vol. 1 խմբի երկրորդ ստուդիական ալբոմի օգտին ։
Նարնջագույն միաբանություն
Պահանջներ
Միաբանության բոլոր անդամները պետք է լինեն բողոքական (ոչ կաթոլիկներ, մորմոններ կամ քվակերներ)։ Շատերը իրավաբանորեն պահանջում են նաև, որ թեկնածուների ամուսիններն ու ծնողները բողոքական լինեն, չնայած Մեծ օթյակը կարող է բացառություն անել դիմողների համար։ Կաթոլիկ կրոնական արարողություններին մասնակցելը նշանակում է հեռացում միաբանությունից։ 1964-2002 թվականներին անդամների 11%-ը վտարվել է կաթոլիկ մկրտություններին, պատարագներին և հուղարկավորություններին մասնակցելու համար։
Արտաքին հղումներ
Կատեգորիա:Բողոքականություն Կատեգորիա:1795 հիմնադրումներ Կատեգորիա:Մեծ Բրիտանիայի կազմակերպություններ Կատեգորիա:Ազգերի համագործակցություն
Zitti e buoni
Այս երգով «Måneskin»-ը իրավունք է ստացել ներկայացնել Իտալիան Եվրատեսիլ 2021 երգի մրցույթին՝ Ռոտերդամում (Նիդերլանդներ), հաղթություն է տարել 2021 թվականի Սան Ռեմոյի ֆեստիվալում ։ Երգը մրցույթի մասնակիցներին բերել է առաջին տեղը՝ Եվրատեսիլ 2021 երգի մրցույթին։
Տեղեկություն երգի մասին
«Zitti e buoni» երգը գրվել է 2016 թվականին, նախասկզբնական մտադրված էր որպես բալլադ, բայց հետո վերամշակվել է ռոք ժանրի տակ ։ Շատ քննադատներ նկարագրում են երգը «հաղորդագրություն, ուղղված չափահաս մարդկանց, չհասկացող և չգնահատող երիտասարդներին, որոնց «Måneskin» կոչ է անում չանհանգստանալ և հավատալ իրենք իրենց» ։ Տեսահոլովակի թողարկումը տեղի է ունեցել 2021 թվականի մարտի 3-ին YouTube-ի քասթինգում և նկարահանվել է ռեժիսոր Սիմոնե Պելուզոյի կողմից ։
Պրոմոուշեն
«Zitti e buoni» առաջին կենդանի կատարումը «Måneskin»-ը կատարել է 2021 թվականի Սան Ռեմոյի ֆեստիվալի առաջին երեկոյի ժամանակ՝ մրցույթին մասնակցելու կապակցությամբ ։ Այս երգը նաև մեղադրվել է գրագողության մեջ՝ կրկներգի և Էնտոնի Լասլոյի «F.D.T.»-ի կրկներգի մեջ եղած նմանության պատճառով, բայց «Sony Music Entertainment Italy» ձայնագրային ընկերությունը հերքում է այդ տեղեկությունը ։
Նախապատմություն
Այս երգով «Måneskin»-ը ներկայացրել է Իտալիան Եվրատեսիլ 2021-ում, հաղթություն է տարել Սան Ռեմոյի 2021 թվականի ֆեստիվալում ։
Ձայնագրման մասնակիցներ
Ըստ «Tidal» ծառայության տվյալների ՝
Արտաքին հղումներ
Կատեգորիա:2021 սինգլներ Կատեգորիա:Եվրատեսիլ երգի մրցույթում հաղթած երգեր Կատեգորիա:Իտալիայի երգերը Եվրատեսիլ երգի մրցույթում Կատեգորիա:Ռոք երգեր
Վերխնյայա Սամարա
Վերխնյայա Սամարա (Верхня Самара), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1800 թվականին։
2001 թվականի տվյալներով Վերխնյայա Սամարա գյուղում բնակվում էր 680 մարդ։ Բնակավայրը զբաղեցնում է 1,03 կմ² տարածք։ Բնակչության խտությունը կազմում էր 660,19 մարդ/կմ²։
(2837) Գրիբոեդով
(2837) Գրիբոեդով (Griboedov), աստերոիդ աստերոիդների հիմնական գոտում։ Հայտնաբերվել է 1971 թվականի հոկտեմբերի 13-ին Լյուդմիլա Չեռնիխի կողմից Նաուչնիում ։
Միջին հեռավորությունը Արեգակից կազմում է 2,902299 ա. մ., առավելագույնը մոտենում է 2,7264 ա. մ. հեռավորության վրա և հեռանում 3,0782 ա. մ. ։ Արեգակի շուրջ մեկ ամբողջական պտույտ է կատարում 1805,97 երկրային օրվա ընթացքում, իր ուղեծրով շարժվելով միջինում 0,199338 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,89° անկյուն։
Արտաքին հղումներ
Կատեգորիա:1971 թվականին հայտնաբերված աստղագիտական մարմիններ Կատեգորիա:Լյուդմիլա Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ադիլջևազ (գետակ)
Ադիլջևազ, գետակ Հայկական լեռնաշխարհում, Արածանիի ավազանում, Խուլփ գետի վտակ ։
Ծանոթագրություններ
Կատեգորիա:Հայկական լեռնաշխարհի գետեր Կատեգորիա:Թուրքիայի գետեր Կատեգորիա:Խուլփ գետի վտակներ
Պաշչենկովո (գյուղ, Բելոպոլիեի շրջան)
Պաշչենկովո (Пащенкове), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Պաշչենկովո գյուղում բնակվում էր 113 մարդ։
Արտաքին հղումներ
Կատեգորիա:Ուկրաինայի Սումիի մարզի Բելոպոլիեի շրջանի բնակավայրեր Կատեգորիա:Ուկրաինայի գյուղեր
Էմի Ուայնհաուս
Էմի Ուայնհաուս (Amy Winehouse ), բրիտանացի երգչուհի և երգերի հեղինակ, հայտնի է իր կոնտրալտո վոկալով և երաժշտական ժանրերի՝ R&B-ի, սոուլի և ջազի խառնուրդների էքսցենտրիկ կատարմամբ ։ Քննադատների կողմից ճանաչվել է 2000-ականների լավագույն բրիտանացի երգչուհիներից մեկը ։
Երկու անգամ արժանացել է Ivor Novello մրցանակին, նրա առաջին ձայնասկավառակը՝ Frank անվամբ (2003), առաջադրվել է Mercury Prize մրցանակաբաշխությանը։ 2007 թվականի փետրվարի 14-ին երգչուհին արժանացել է Brit Award-ի որպես «Լավագույն բրիտանացի երգչուհի» («Best British Female Artist»)։ Երկրորդ ձայնասկավառակը՝ Back to Black անվամբ, երգչուհուն 6 «Գրեմի» անվանակարգ, որոնցից 5-ում նա կարողացավ հաղթանակ տանել (ներառյալ Record of the Year), որից հետո նա ներառվել է Գինեսի ռեկորդների գրքի մեջ որպես առաջին և միակ բրիտանացի երգչուհին, որ արժանացել է 5 Գրեմի մրցանակի ։ 2011 թվականի օգոստոսին «Back to Black» ձայնասկավառակը ճանաչվել է Մեծ Բրիտանիայի XXI դարի լավագույն ձայնասկավառակ ։
Ուայնհաուսը մեծ դերակատարում է ունեցել սոուլ, ինչպես նաև բրիտանական երաժշտության հասարակայնացման և ճանաչման մեջ։ Նրա հագուստի հիշվող ոճը բազում դիզայներների ոգեշնչման աղբյուր եղել։
Ուայնհաուսը, որը տառապում էր հարբեցողությամբ և թմրամոլությամբ, երկար ժամանակ գտնվում էր սկանդալների և դատական գործերի կենտրոնում։
Մահացել է 2011 թվականի հուլիսի 23-ին Կամդանում գտնվող իր տանը ալկոհոլային թունավորումից 27 տարեկան հասակում ։
Կենսագրություն
Էշմոուլ դպրոցում (Ashmole School) Էմիի համադասարանցիներն էին Դեն Գիլեսլի Սելզը՝ «The Feeling»-ի առաջատարը, և Ռեյչել Սթիվենսը («S Club 7»)։ 10 տարեկան հասակում Էմին ընկերուհու՝ Ջուլիետ Էշբիի հետ հավաքել էր ռեփ խումբ՝ Sweet 'n' Sour անվամբ, իսկ 12 տարեկանում ընդունվել է Սիլվիա Յանգի թատերական դպրոցը, որտեղից 2 տարի անց հեռացվել է վատ վարքագծի պատճառով։ Դպրոցի մյուս աշակերտների հետ մասին Էմին հասցրել է նկարահանվել The Fast Show-ի (1997) դրվագներից մեկում։
Երկրորդ ձայնասկավառակը՝ Back to Black-ը, ի տարբերություն առաջինի, իր մեջ որոշ ջազային մոտիվներ էր պարունակում. երգչուհու ներշնչանքը 1950-60-ական թվականների կանանց փոփ խմբերի երաժշտությունն էր։ Ձայնասկավառակը ձայնագրվել է պրոդյուսերներ Սալաամ Ռեմիի և Մարկ Ռոնսոնի համագործակցությամբ։ Մարկ Ռոնսոնը, այդ ամենից բացի, օգնել է նաև երգերի տարածման հարցում՝ իր նյույորքյան ռադիոշոուի ժամանակ ներկայացնելով ձայնասկավառակի մի շարք երգեր։
Back to Black-ը Բրիտանիայում թողարկվել է 2006 թվականի հոկտեմբերի 30-ին և բարձրացել մինչև առաջին հորիզոնական ։ Billboard երաժշտական չարթոմ հասել է մինչև 7-րդ հորիզոնական՝ դրանով իսկ սահմանելով ռեկորդ (բրիտանացի երգչուհու դեբյուտային ձայնասկավառակի բարձրագույն հորիզոնական), որը երկու շաբաթ անց անցել է Ջոս Սթոունը։
Օգոստոսին երգչուհին չեղյալ համարեց համերգները Բրիտանիայում և ԱՄՆ-ում առողջության վատթարացման պատճառով, իսկ շուտով ամուսնու հետ միասին մեկնեց վերականգնողական կլինիկա, որը լքեց հինգ օր անց։ Մամուլում սկսեցին սկանդալային լուսանկարներ հայտնվել (որոնցից պարզ երևում էր, որ Էմին ծանր թմրամիջոցներ էր օգտագործում)։ Սեպտեմբերին լայն արձագանք ստացավ այն դրվագը, երբ Էմին և Բլեյքը փողոցում վիճել էին. դա (երգչուհու խոսքերով) տեղի էր ունեցել այն ժամանակ, երբ ամուսինը հայտնաբերել էր երգչուհուն թմրանյութեր օգտագործելիս։ Հայրը՝ Միթչ Ուայնհաուսը, իր անհանգստությունն էր ցուցաբերել՝ կապված դստեր առողջական վիճակի հետ, ենթադրելով, որ հեռու չէ նաև ողբերգական ավարտը։ Ամուսնու մայրը այն կարծիքն էր արտահայտել, որ ամուսնական զույգը պատրաստ է համատեղ ինքնասպանության։ Ուայնհաուսի ներկայացուցիչը, սակայն, ամեն ինչում մեղադրել է պապարացիներին, որոնք, հետևելով երգչուհուն, նրա կյանքը անտանելի էին դարձնում։ 2007 թվականի նոյեմբերին Էմիի բարեկամները (ամուսնու գծով) հանդես են եկել հայտարարությամբ, որտեղ երկրպագուներին հորդորել են բոյկոտել Ուայնհաուսի արվեստը այնքան ժամանակ, մինչ ամուսնական զույգը չհրաժարվի «վատ սովորություններից» ։
Նոյեմբերին թողարկվեց DVD I Told You I Was Trouble: Live in London (լոնդոնյան Shepherds Bush Empire սրահում կայացած համերգը, ինչպես նաև 50-րոպեանոց վավերագրական ֆիլմ)։ 2007 թվականի դեկտեմբերի 10-ին միաժամանակ Անգլիայում ու ԱՄՆ-ում թողարկվեց Love Is a Losing Game-ը՝ երկրորդ ձայնասկավառակի վերջին սինգլը։ Դրանից երկու շաբաթ առաջ ԱՄՆ-ում թողարկվեց Frank-ը. այն Բիլբորդում 61-րդ հորիզանականում էր և ստացել է մամուլի դրական արձագանքները։
2008 թվականի փետրվարի 10-ին Լոս Անջելեսում կայացավ Գրեմմի 50-րդ հոբելյանական մրցանակաբաշխությունը. Էմի Ուայնհաուսը հաղթող ճանաչվեց՝ «Տարվա ձայնագրություն», «Լավագույն նոր արտիստ», «Լավագույն փոփ վոկալ ձայնասկավառակ», «Կնոջ լավագույն կատարում», «Տարվա լավագույն երգ» 5 անվանակարգերում։ Ուայնհաուսը, ում վիզա չէր տրվել, շնորհակալական խոսքն ասաց էկրանից (նա հեռարձակվում էր փոքրիկ լոնդոնյան ակումբից) և կատարեց «You Know I’m No Good» ու «Rehab» երգերը ։
2008 թվականի ապրիլին երգչուհին իր պրոդյուսեր Մարկ Ռոնսոնի հետ միասին որոշեց ձայնագրել Ջեյմս Բոնդի նոր ֆիլմի՝ «Բարեսրտության քվանտ»-ի երաժշտական թեման։ Բայց ավելի ուշ՝ դեմո տարբերակի ձայնագրությունից հետո, Ռոնսոնը հայտարարեց, որ երգի վրա աշխատանք այլևս չի տարվելու, որովհետև Ուայնհաուսը նոր պլաններ ունի ։
2008 թվականի հունիսին Էմի Ուայնհաուսը ընկավ հիվանդանոց, որտեղ նրա մոտ կանխորոշվեց թոքերի էմֆիզեմա ։
2011 թվականի հունսին Էմի Ուայնհաուսը չեղյալ հայտարարեց իր եվրոպական շրջագայությունը՝ Բելգրադի սկանդալից հետո։ Համերգին ներկա էին ավելի քան 20 հազար դիտողներ։ Երգչուհին բեմի վրա գտնվում էր 1 ժամ 11 րոպե, բայց այդպես էլ չերգեց։ Համերգի սկզբում նա ողջունեց Աթենքին, ապա՝ Նյու Յորքի հանդիսատեսին, խոսում էր երաժիշտների հետ, փորձում էր երգել, բայց մոռացել էր բառերը։ Երգչուհին ստիպված եղավ հեռանալ հանդիսատեսի սուլոցների ներքո ։
Էմիի առաջին հետմահու ձայնասկավառակը՝ Lioness: Hidden Treasures, թողարկվեց 2011 թվականի դեկտեմբերի 5-ին ։ Նրա մեջ ներառված են չթողարկված ստեղծագործություններ, որ գրվել են 2002 թվականից մինչև 2011 թվականը ընկած ժամանակահատվածում։ Ձայնասկավառակի առաջին սինգլի՝ «Body and soul»-ի հիման վրա տեսահոլովակ նկարահանվեց։ Տեսահոլովակը նկարահանվեց Թոնի Բենեթի հետ միասին և նվիրվեց Էմիի 28 ամյակին։ Գրեմիի 54-րդ մրցանակբաշխությանը երգը հաղթեց «Լավագույն դուետ» անվանակարգում։ Բացի այդ՝ մեկ տարի անց Ուայնհաուսը կրկին առաջադրվեց այդ մրցանակին ռեփեր Nas-ի հետ ձայնագրած «Cherry Wine» երգի համար ։
Արտաքին հղումներ
Կատեգորիա:1983 ծնունդներ Կատեգորիա:Անգլիացի երգչուհիներ Կատեգորիա:«Գրեմմի» մրցանակի դափնեկիրներ Կատեգորիա:Գինեսի գրքի ռեկորդակիրներ Կատեգորիա:Էմի Ուայնհաուս Կատեգորիա:21-րդ դարի երգչուհիներ Կատեգորիա:Brit Awards մրցանակի դափնեկիրներ
Վիսելոկ (գյուղ, Բլիզնյուկովի շրջան)
Վիսելոկ (Виселок), գյուղ Ուկրաինայի Խարկովի մարզի Բլիզնյուկովի շրջանում։
1984 թվականի տվյալներով Վիսելոկ գյուղում բնակվում էր 20 մարդ։
Արտաքին հղումներ
Կատեգորիա:Ուկրաինայի Խարկովի մարզի Բլիզնյուկովի շրջանի բնակավայրեր Կատեգորիա:Ուկրաինայի գյուղեր
Ալկոլեա
Ալկոլեա (Alcolea), մունիցիպալիտետ Իսպանիայում։ Գտնվում է Ալմերիա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Ալպուխարրա-Ալմերենսե շրջանում։ Տարածքը կազմում է 67 կմ²։ Բնակչությունը` 957 մարդ (2007 թվականի տվյալներով)։ Պրովինցիայի վարչական կենտրոնից գտնվում է 68 կմ հեռավորության վրա։
Արտաքին հղումներ
Կատեգորիա:Իսպանիայի քաղաքներ Կատեգորիա:Ալմերիա պրովինցիայի բնակավայրեր Կատեգորիա:Անդալուսիայի բնակավայրեր
Աբա Կոր
Աբա Մաքսովիչ Կոր (Аба Максович Кор, ), ռուս խորհրդային նկարիչ, Սանկտ Պետերբուգի նկարիչների միության անդամ (մինչև 1992 թվականը՝ ԽՍՀՄ նկարիչների միության Լենինգրադյան կազմակերպություն) ։
Կենսագրություն
Ծնվել է 1923 թվականի նոյեմբերի 18-ին Լիտվայում։ Մասնակցել է Հայրենական մեծ պատերազմին որպես շարքային զինվոր և կռվել է Լիտվայի 16-րդ առանձին դիվիզիայի կազմում։ Ծանր վիրավորվել է։ 1944 թվականից ապրել և աշխատել է Լենինգրադում։ 1944-1950 թվականներինԻ. Ե. Ռեպինի անվան գեղանկարչության, քանդակագործության և ճարտարապետության ինստիտուտի գեղանկարչության ֆակուլտետում, սովորել է Վենիամին Բելկինի, Միխայիլ Բերնշտեյնի, Պավել Նաումովի, Անդրեյ Միլնիկովի մոտ։ Ավարտել է ինստիտուտը Վիկտոր Օրեշնիկովի արվեստանոցում՝ ստանալով գեղանկարչության նկարչի որակավորում։ Դիպլոմային աշխատանքը եղել է «Կոմերիտականները Ն․ Օստրովսկու մոտ» նկարը ։
Մասնակցել է ցուցահանդեսների 1950 թվականից։ 1960-1970 թվականներին նկարազարդել է «Дружба», «Звёздочка», «Костёр» ամսագրերը։ Նկարչի աշխատանքները գտնվում են թանգարաններում և մասնավոր հավաքածուներում Ռուսաստանում և արտասահմանում։
Աղբյուրներ
Կատեգորիա:Խորհրդային նկարիչներ Կատեգորիա:Ռուս նկարիչներ Կատեգորիա:ԽՍՀՄ նկարիչների միության անդամներ Կատեգորիա:Հայրենական պատերազմի 1-ին աստիճանի շքանշանակիրներ Կատեգորիա:Սանկտ Պետերբուրգի նկարիչների միության անդամներ Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Կենսապոլիմերներ
Կենսապոլիմերներ, բարձրամոլեկուլային բնական միացություններ, կենդանի օրգանիզմների կառուցվածքային հիմքն են և կարևոր դեր են խաղում կենսագործունեության պրոցեսներում։ Կան կենսապոլիմերների երեք հիմնական դասեր, որոնք դասակարգվում են մոնոմերի հիման վրա՝ պոլինուկլեոտիդներ (ՌՆԹ կամ ԴՆԹ), որոնք երկար պոլիմերներ են կազմված նուկլեոտիդներից, պոլիպեպտիդներ, կարճ պոլիմերներ, որոնք կազմված են ամինաթթուներից և պոլիսախարիդներ, որոնք կազմված են մոնոսախարիդներից   ։
Գոյություն ունեն երկու տեսակի կենսապոլիմերներ - կանոնավոր (որոշ պոլիսախարիդներ) և անկանոն (սպիտակուցներ, նուկլեինաթթուներ)։ Կենդանի օրգանիզմում հանդիպում են նաև խառը կենսապոլիմերներ գլիկոպրոտեիդները, լիպոպրոտեիդները, գլիկոլիպիդները և այլն։ Նուկլեինաթթուները բջջում իրականացնում են գենետիկական ֆունկցիաներ և ըստ քիմիական բաղադրության բաժանվում են դեզօքսիռիբոնուկլեինաթթուների (ԴՆԹ) և ռիբոնուկլեինաթթուների (ՌՆԹ)։
Վերջիններս լինում են. վիրուսային, տրանսպորտային, ինֆորմացիոն և ռիբոսոմային։ ԴՆԹ-ում (որոշ դեպքերում և ՌՆԹ-ում) մոնոմերային միավորների (նուկլեոտիդների) հաջորդականությունը որոշում է օրգանիզմի կառուցվածքը և նրանում կատարվող կենսաքիմիական պրոցեսները։ Սպիտակուցները բջջում կատարում են մի շարք կարևոր ֆունկցիաներ. կարգավորման, կծկման, իրականացնում են բջջում կատարվող փոխանակման ռեակցիաները, շինանյութ են ներբջջային կառուցվածքներից մեծ մասի համար։ Նուկլեինաթթուները և սպիտակուցները հետերոպոլիմերներ են։ Նուկլեինաթթուները կազմված են 5 տիպի նուկլեոտիդից, մոլային զանգվածը 2,5 • 104 մինչև 109 տիրույթում է։
Կենսապոլիմերների հետազոտության համար կիրառվում են ֆիզիկա-քիմիական և օպտիկական մեթոդներ, ինչպես, օրինակ, էլեկտրոնային միկրոսկոպը, սպեկտրի կլանումը, օպտիկական ակտիվությունը, լյումինեսցենցումը, վիսկոզիմետրիան։
Սպիտակուցներ
Սպիտակուցները բարձրամոլեկուլային բնական օրգանական նյութեր, կազմված են ամինաթթուներից և կարևորագույն դեր են կատարում օրգանիզմների կառուցվածքում։
Յուրաքանչյուր կենդանի օրգանիզմ պարունակում է մեծ թվով բազմազան սպիտակուցներ։ Յուրաքանչյուր տեսակին բնորոշ են միայն նրան հատուկ սպիտակուցներ։
Այսպիսով հենց սպիտակուցներով է պայմանավորված օրգանիզմների կենսաբազմազանությունը։ Սպիտակուցները տարբերվում են միմյանցից Այդ պատճառով սպիտակուցների տարբերակների թիվը հասնում է միլիոնների։ Սպիտակուցների կառուցվածքը չափազանց բարդ է, ունի տարբեր մակարդակներ։ Առաջնային կառուցվածքը ներկայացնում է տարբեր ամինաթթուների հաջորդականությունը (այսինքն պոլիպեպտիդային շղթան պեպտիդային կապեր)։ Երկրորդային կառուցվածքը առաջանում է պոլիպեպտիդային շղթայի լիովին կամ մասնակիորեն պարուրաձև մեկ պտույտի վրա գտնվող C=O խմբից O-ի և հարևան պտույտի վրա գտնվող N խմբի H-ի միջև առաջանում են ջրածնական կապեր, որոնց մեծ թիվը ապահովում է սպիտակուցի բավական ամուր կառուցվածքը։ Երրորդային կառուցվածքն առաջանում է պոլիպեպտիդային շղթայի յուրահատուկ դիրքորոշումով։ Դա սպիտակուցի տարածական կառուցվածքն է կամ կոնֆորմացիան գնդաձև է։ Կարող է պարունակել հիդրոֆոբ, ջրածնական, իոնական, էլեկտրաստատաիկ, դիսուլֆիդային (կովալենտ) S-S կապերը (սրանք առաջանում են S պարունակող ամինաթթուների միջև հիդրոֆոբ և մյուս ձևերի կապերը առաջանում են ռադիկալների միջև, որոշ սպիտակուցներ ունեն)։ Չորրորդային կառուցվածք, որն առաջանում է մի քանի պոլիպեպտիդների միավորումից, ինչպես նաև սպիտակուցի և ոչ սպիտակուցային նյութի մոլեկուլի միավորումից (ոչ սպիտակուցային բաղադրիչներից)։ Սպիտակուցի մոլեկուլի կառուցվածքը բոլոր առանձնահատկությունները որոշվում են առաջնային կառուցվածքով։
Սպիտակուցները բաղկացած են մոտ քսան տիպի ամինաթթվային մնացորդներից, մոլային զանգվածը 104-106 տիրույթում է։ Կենսապոլիմերների մոնոմերային միավորների կազմը և հաջորդականությունը որոշում է նրա տարածական ձեը՝ կոնֆորմացիան։ Կենսապոլիմերները, կախված քիմիական կառուցվածքից և արտաքին պայմաններից, կարող են գտնվել մեկ կամ մի քանի կոնֆորմացիաներում։ Արտաքին պայմանների փոփոխությունը (հատկապես սպիտակուցների համար) հանգեցնում է կենսապոլիմերների կոնֆորմացիայի փոփոխության, առանձին դեպքերում՝ բնազրկման (դենատուրացիա)։ Կենսապոլիմերների կառուցվածքի և կոնֆորմացիոն փոխակերպումների հետազոտության համար լայնորեն օգտագործվում են բնական կենսապոլիմերներ, ինչպես նաև նրանց սինթետիկ մոդելները, որոնք իրենց կազմությամբ ավելի պարզ են և հեշտությամբ են ուսումնասիրվում։
Պոլիսախարիդներ
Պոլիսախարիդներ, որոնք առաջանում են մոնոսախարիդների պոլիմերիզացիայի հետևանքով։ Դրանցից են օսլան, ցելյուլոզը, գլիկոգենը և այլն։ Պոլիսախարիդների քայքայումից առաջանում են դի- և ապա մոնոսախարիդներ, որից աստիճանաբար նյութի քաղցրությունը մեծանում է։ Դրան հակառակ մոնոմերների թվի աճման հետ զուգընթաց պոլիսախարիդների լուծելիությունը պակասում է, իսկ քաղցր համը՝ անհետանում։ Այդ է պատճառը, որ բոլոր մոնոսախարիդները անգույն նյութեր են, լավ լուծվում են ջրում և ունեն հաճելի քաղցր համ։
Որոշ մոնոսախարիդներ (գլյուկոզ, ֆրուկտոզ) մեծ քանակությամբ գտնվում են բույսերի պտուղներում։ Գլյուկոզը մտնում է նաև արյան բաղադրության մեջ։
Արտաքին հղումներ
Կատեգորիա:Կենսապոլիմերներ